BOJXONA TO‘LOVLARIDAN OZOD QILISh BO‘YIChA IMTIYoZLARNING AMAL QILIShI TATBIQ ETILADIGAN (BOJXONA RASMIYLAShTIRUVI YIG‘IMLARI BUNDAN MUSTASNO) NOOZIQ-OVQAT ISTE’MOL TOVARLARI IShLAB ChIQARIShGA IXTISOSLAShTIRILGAN KORXONALAR TOMONIDAN RESPUBLIKADA IS

Mamlakatimizda tikuvchilik va parfyumeriya-kosmetika mahsulotlari ishlab chiqarishni rag‘batlantirish, ularning turlarini kengaytirish, shuningdek raqobatdoshligini oshirish va ular bilan ichki iste’mol bozorlarini yanada to‘liq to‘ldirish maqsadida Vazirlar Mahkamasi qaror qiladi: 
 1. Iqtisodiyot vazirligi, "O‘zbekyengilsanoat" davlat-aksiyadorlik kompaniyasi, Moliya vazirligi va Tashqi iqtisodiy aloqalar, investitsiyalar va savdo vazirligining O‘zbekiston Respublikasi Vazirlar Mahkamasining “2009 — 2011-yillarda to‘qimachilik sanoati korxonalarini yanada rivojlantirish va modernizatsiya qilish hamda mahalliy nooziq-ovqat iste’mol tovarlari ishlab chiqarishni kengaytirish chora-tadbirlari to‘g‘risida” 2009-yil 20-avgustdagi 236-son qarori bilan tasdiqlangan Bojxona to‘lovlaridan ozod qilish bo‘yicha imtiyozlarning amal qilishi tatbiq etiladigan (bojxona rasmiylashtiruvi yig‘imlari bundan mustasno) nooziq-ovqat iste’mol tovarlari ishlab chiqarishga ixtisoslashtirilgan korxonalar tomonidan respublikada ishlab chiqarilmaydigan import qilinadigan butlovchi buyumlar, xomashyo va materiallar ro‘yxatiga ilovaga muvofiq* qo‘shimcha va o‘zgartirishlar kiritish to‘g‘risidagi taklifiga rozilik berilsin.
 2. Belgilab qo‘yilsinki, Ro‘yxatga muvofiq olib kiriladigan butlovchi buyumlar, xomashyo va materiallar maqsadsiz foydalanilgan taqdirda, qonun hujjatlarida nazarda tutilgan jarima sanksiyalarini qo‘llagan holda, bo‘shab qoladigan mablag‘lar to‘liq miqdorda davlat budjetiga undiriladi.
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S.Azimov zimmasiga yuklansin.